OPĆINA DAVOR ___________________________________________________________________________ 

















UPUTE ZA IZRADU PRORAČUNA I FINANCIJSKOG PLANA

PRORAČUNSKOG KORISNIKA OPĆINE DAVOR

ZA RAZDOBLJE 2025. – 2027. GODINE























Davor, listopad 2024.



1. UVOD

Sukladno Zakonu o proračunu (Narodne novine, br. 144/21), Ministarstvo financija je sastavilo Upute za izradu proračuna jedinica lokalne i područne (regionalne) samouprave. Na web stranici Ministarstva financija www.mfin.hr objavljene su i Upute za izradu proračuna jedinica lokalne i područne (regionalne) samouprave za razdoblje 2025.-2027. godine.

Na temelju istih Općina Davor izradila je Upute na temelju poznatih veličina, pokazatelja i metodologije izrade proračuna i financijskih planova, predložila polazne veličine i rokove za izradu financijskog plana korisnika te prijedloga proračuna za 2025. godinu s projekcijama za 2026. i 2027. godinu. 

Rokovi i metodologija za izradu prijedloga proračuna utvrđeni su Zakonom o proračunu. 

Pri izradi prijedloga proračuna/financijskih planova potrebno je koristiti odredbe Zakona o proračunu (Narodne novine, br. 144/21), i odredbe podzakonskih akata: Pravilnika o proračunskom računovodstvu i računskom planu, („Narodne novine“ broj: 158/2023) Pravilnika o proračunskim klasifikacijama (Narodne novine br. 4/2024) te osobito Zakona o fiskalnoj odgovornosti („Narodne novine“ br. 111/18, 83/23) kojim se određuju pravila kojima se ograničava potrošnja i jača odgovornost za zakonito, namjensko i svrhovito korištenje proračunskih sredstava te jača sustav kontrola i nadzora. 

Kod izrade proračuna jedinice lokalne i područne (regionalne) samouprave treba se voditi računa o njegovom izvršavanju i odredbama Pravilnika o polugodišnjem i godišnjem izvještaju o izvršenju proračuna („Narodne novine“ br: 85/2023). Pri izradi proračuna za 2025. godinu trebaju se uzeti u obzir odredbe u navedenom Pravilniku posebno vezano uz izvještaj o zaduživanju te da se Račun prihoda i rashoda, ne samo posebni nego i opći dio proračuna, iskazuje sukladno navedenim izmjenama i dopunama Pravilnika o polugodišnjem i godišnjem izvještaju o izvršenju proračuna te sukladno odredbama Pravilnika o proračunskim klasifikacijama.


Odredbe ovih propisa odnose se na proračunske korisnike Općine Davor. 

Ove upute sukladno uputama Ministarstva sadrže 
· Opis planiranih politika jedinice lokalne i područne (regionalne) samouprave, 
· Procjenu prihoda/primitaka i rashoda/izdataka proračuna za sljedeće tri godine, 
· Prijedlog visine financijskog plana (limite rashoda) upravnih tijela i proračunskih korisnika koji sadrži visinu financijskog plana za prethodnu i tekuću proračunsku godinu te prijedlog visine financijskog plana za sljedeću proračunsku godinu i za iduće dvije godine, za provedbu postojećih programa, odnosno aktivnosti, koje proizlaze iz trenutno važećih propisa, -Metodologiju izrade proračuna i financijskih planova upravnih tijela i proračunskih korisnika, -Terminski plan za izradu proračuna i prijedloga financijskih planova upravnih tijela i proračunskih korisnika. 

Prema navedenom članku 27. Zakona o proračunu

Upute lokalne jedinice sadrže i temeljna ekonomska ishodišta i pretpostavke za izradu prijedloga proračuna (makroekonomske projekcije).


 

2. TEMELJNI MAKROEKONOMSKI POKAZATELJI ZA RAZDOBLJE 2025. - 2027. 
Vlada je na sjednici održanoj 31. listopada 2024. usvojila Odluku o proračunskom okviru za razdoblje 2025. - 2027. kojom je utvrđena visina rashoda koji se financiraju iz općih prihoda i primitaka, doprinosa i namjenskih primitaka po razdjelima organizacijske klasifikacije te visina manjka, odnosno viška izvanproračunskih korisnika državnog proračuna za razdoblje 2025. – 2027. 
Kod utvrđivanja visine rashoda u ovoj Odluci uzete su u obzir odredbe revidiranog Okvira za ekonomsko upravljanje Europskom unijom koji je stupio na snagu 30. travnja 2024. godine kao i Tehnička informacija koju je Europska komisija dostavila Republici Hrvatskoj 21. lipnja 2024. Ona definira fiskalni cilj koji je potrebno ispuniti do 2028. godine te upućuje na fiskalnu prilagodbu u svrhu njegovog ostvarenja. Ovakvim postupanjem ojačava se fiskalna održivost te stvara temelj za uključiv i kvalitetan gospodarski rast. 
U tom smislu, ova Odluka je sastavni dio procesa izrade Nacrta proračunskog plana Republike Hrvatske za 2025. godinu kao i Nacionalnog srednjoročnog fiskalno-strukturnog plana za razdoblje 2025.-2028 koji definiraju makro-fiskalni okvir te s njim povezane reforme i investicije u kratkom te srednjem roku. Svi spomenuti dokumenti ujedno čine i osnovu za pripremu državnog proračuna i financijskih planova izvanproračunskih korisnika državnog proračuna za razdoblje 2025. – 2027. 
Iako će Ministarstvo financija sa službenim makroekonomskim projekcijama izaći 14. studenog 2024. očekuje se kako će realni rast BDP u 2025. godini iznositi 3,2 %, dok će stopa inflacije iznosit 2,8 %. U isto vrijeme očekuje se kako će stopa zaposlenosti u 2025. iznositi 3,1 %, dok će rast bruto plaća iznositi 8,2%.

3. IZRADA, PREDLAGANJE I DONOŠENJE PRORAČUNA I FINANCIJSKIH PLANOVA ZA RAZDOBLJE 2025. – 2027. SUKLADNO ZAKONU O PRORAČUNU KOJI JE NA SNAZI OD 1. SIJEČNJA 2022. 

U ovom dijelu navodimo odredbe Zakona o proračunu u vezi izrade, predlaganja i donošenja proračuna i financijskih planova za razdoblje 2025. – 2027. 

a) Predlaganje i donošenje proračuna i financijskih planova za 2025. i projekcija za 2026. i 2027. na razini skupine ekonomske klasifikacije 

Sukladno člancima 38., 39. i 42. Zakona o proračunu, proračun jedinice lokalne i područne (regionalne) samouprave, financijski plan proračunskog korisnika te financijski plan izvanproračunskog korisnika usvaja na razini skupine ekonomske klasifikacije. Slijedom navedenog, jedinice lokalne i područne (regionalne) samouprave, proračunski i izvanproračunski korisnici prihode i primitke, rashode i izdatke za 2024. godinu iskazuju na razini skupine (druga razina računskog plana) isto kao za 2025. i 2026. godinu. 

b) Iskazivanje rashoda u Računu prihoda i rashoda po funkcijskoj klasifikaciji 

Člankom 29. Zakona o proračunu propisana je obveza da jedinice lokalne i područne (regionalne) samouprave u Općem dijelu proračuna u Računu prihoda i rashoda, rashode iskažu i prema funkcijskoj klasifikaciji. Ista je obveza propisana i proračunskim korisnicima jedinica lokalne i područne (regionalne) samouprave koji sukladno članku 34. Zakona o proračunu u Općem dijelu financijskog plana u Računu prihoda i rashoda, rashode proračunskog korisnika trebaju iskazati i prema funkcijskoj klasifikaciji. 


c) Sažetak Računa prihoda i rashoda te sažetak Računa financiranja u Općem dijelu proračuna i financijskog plana 

Zakon o proračunu u članku 29. i u članku 34. propisuje da Opći dio proračuna, odnosno Opći dio financijskog plana proračunskih i izvanproračunskih korisnika obvezno sadrži i sažetak Računa prihoda i rashoda te sažetak Računa financiranja. 



d) Zakonska obveza izrade višegodišnjeg plana uravnoteženja 

Člankom 37. Zakona o proračunu propisano je ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun, odnosno financijski plan donosi. Isto tako, ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni višak, zbog njegove veličine, u cijelosti iskoristiti 5 u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun, odnosno financijski plan donosi. 

e) Usvajanje prijedloga financijskog plana od strane upravljačkih tijela u proračunskim i izvanproračunskim korisnicima 

Člankom 38. stavkom 2. i člankom 39. stavkom 2. Zakona o proračunu propisano je da čelnik proračunskog i izvanproračunskog korisnika prije dostave prijedloga financijskog plana nadležnom upravnom tijelu, prijedlog financijskog plana obvezan je uputiti upravljačkom tijelu na usvajanje, ako je primjenjivo, u skladu s aktima kojima je uređen rad proračunskog, odnosno izvanproračunskog korisnika. Zakonom o proračunu je dalje uređeno da ako postoje razlike u financijskom planu proračunskog korisnika sadržanom u proračunu koji je usvojilo predstavničko tijelo u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan koji je sadržan u proračunu koji je usvojilo predstavničko tijelo. Ako postoje razlike u financijskom planu izvanproračunskog korisnika na koji je predstavničko tijelo dalo suglasnost u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan na koji je predstavničko tijelo dalo suglasnost. 

f) Obrazloženje – sastavni dio proračuna i financijskog plana 

U skladu s člankom 31. Zakona o proračunu, obrazloženje je sastavni dio proračuna kako na državnoj tako i na razini jedinica lokalne i područne (regionalne) samouprave, a sastoji se od obrazloženja općeg dijela proračuna i obrazloženja posebnog dijela proračuna. Člankom 36. Zakona propisana je obveza i proračunskim i izvanproračunskim korisnicima za izradu obrazloženja, i to obrazloženje uz opći dio financijskog plana i obrazloženje uz posebni dio financijskog plana. 

g) Predlaganje amandmana na proračun jedinice lokalne i područne (regionalne) samouprave i financijski plan izvanproračunskog korisnika jedinice lokalne i područne (regionalne) samouprave 

Člankom 41. Zakona o proračunu detaljno je uređeno predlaganje amandmana na način da se mogu podnositi amandmani kojima se predlaže: - povećanje proračunskih rashoda iznad iznosa utvrđenih prijedlogom proračuna jedinice lokalne i područne (regionalne) samouprave i financijskim planom izvanproračunskog korisnika jedinice lokalne i područne (regionalne) samouprave pod uvjetom da se istodobno predloži smanjenje drugih rashoda u istom iznosu i unutar istih izvora financiranja u posebnom dijelu proračuna ili financijskog plana i - povećanje proračunskih izdataka iznad iznosa utvrđenih prijedlogom proračuna jedinice lokalne i područne (regionalne) samouprave i financijskim planom izvanproračunskog korisnika jedinice lokalne i područne (regionalne) samouprave pod 6 uvjetom da se istodobno predloži smanjenje drugih izdataka u istom iznosu i unutar istih izvora financiranja u posebnom dijelu proračuna ili financijskog plana. Detaljnije o ovome dano je u prethodnim Uputama za izradu proračuna jedinica lokalne i područne (regionalne) samouprave za razdoblje 2023. – 2025. 

h) Transparentnost proračuna – zakonska obveza 

Zakonom o proračunu propisana je obveza objave proračuna i financijskih planova i ostale dokumentacije na mrežnim stranicama jedinica lokalne i područne (regionalne) samouprave i proračunskih i izvanproračunskih korisnika o čemu se detaljnije objašnjava u nastavku ove Upute.


4. OKVIRNI PRIJEDLOG VISINE FINANCIJSKOG PLANA

Proračunski korisnici JLPRS obvezni su izrađivati financijske planove u skladu s odredbama Zakona o proračunu i pridržavati se ovih Uputa.

Proračunski korisnici Općine Davor:
1. Dječji vrtić Lađica

Ovim Uputama se u skladu s odredbama Zakona o proračunu određuju dvojni limiti u apsolutnim iznosima kojima se limitiraju isključivo sredstva koja ostvaruju iz proračuna Općine Davor, koje su proračunski korisnici dužni razraditi u svojim financijskim planovima. 

Upute sadržavaju dvojne limite. 
Limit 1. odnosi se na sredstva potrebna za provedbu postojećih programa, odnosno aktivnosti (troškovi održavanja postojeće razine usluga, uzimajući u obzir primjerice očekivane promjene u broju korisnika, promjene u razine i vrste usluga i sl.). 
Limit 2. odnosi se na sredstva potrebna za provedbu novih ili promjenu postojećih programa, odnosno aktivnosti.

U nastavku dajemo vrijednosne limite proračunske korisnike Općine Davor (Tablica 1) koji predstavljaju okvir za izradu financijskih planova za 2024.g. i projekciju proračuna za 2025.-2026. godinu.

Tablica 1:

	RKP
	PRORAČUNSKI KORISNIK 
	2025.
	2026.
	2027.

	
	
	Limit 1.
	Limit 2.
	Limit 1.
	Limit 2.
	Limit 1.
	Limit 2.

	52637
	Dječji vrtić Lađica
	300.000,00
	-
	305.000,00
	-
	310.000,00
	-




Obveza proračunskog korisnika je da proračunska sredstva za redovan rad troši ekonomično, djelotvorno, učinkovito i transparentno. Za realizaciju svih ostalih projekata planiranih u Proračunu Općine Davor potrebna je prethodna suglasnost nadležnog tijela, ovisno o osiguranim sredstvima u Proračunu.
3. TERMINSKI PLAN ZA IZRADU PRORAČUNA I PRIJEDLOGA FINANICJSKIH PLANOVA PRORAČUNSKIH I IZVANPRORAČUNSKIH KORISNIKA PRORAČUNA OPĆINE DAVOR ZA RAZDOBLJE 2025.-2027. 

Svi proračunski korisnici Općine Davor, utvrđeni Pravilnikom o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te načinu vođenja registra proračunskih i izvanproračunskih korisnika koji su objavljeni u Podacima iz registra proračunskih i izvanproračunskih korisnika obvezni su:
 -  izraditi  Prijedloge  financijskih  planova  za  razdoblje  od  2025.  do  2027.  godine  u  skladu s odredbama Zakona o proračunu i podzakonskih akata, te ovih Uputa,
 -  dostaviti ih nadležnom upravnom odjelu Općine Davor  do 31. listopada 2024. godine.

Upravni odjel priprema prijedlog Proračuna za razdoblje od 2025. do 2027. godine (razmatra prijedloge i usklađuje financijske planove s procijenjenim prihodima i primicima) i dostavlja ga načelniku do 5. studenog 2024. godine.

Općinsko vijeće Općine Davor u obvezi je donijeti proračun do 31. prosinca 2024. godine i to u roku koji omogućuje primjenu proračuna s 1. siječnja 2025. godine.


                                                                                                           

                                                                                                                   
                                                                       JEDINSTVENI UPRAVNI ODJEL
OPĆINE DAVOR




Pročelnik JUO Općine Davor

